Alfred Nilsen

Alfred Nilsen (1892–1977) var en norsk malermester og Venstre-politiker fra Tromsø. Han var stortingsrepresentant for valgkretsen Kjøpstedene i Nordland, Troms og Finnmark 1950–1953, og ordfører i Tromsø 1937–41 og 1945. 

Han drev malermesterforretning i Tromsø 1916–1956, og var rektor ved Nord-Troms yrkesskole 1956-1960.

Nilsen satt  i bystyret i Tromsø fra 1922 til 1964. Han var ordfører fra 1937 til 1941 og i 1945, og var medlem av formannskapet fra 1947–1955. Han var vararepresentant til Stortinget for Troms i to perioder fra 1954 til 1961.

Alfred Nilsen var ved krigens utbrudd ordfører i Tromsø, og tok initiativ til produksjon av et stort antall hvite kamuflasjedrakter til norske soldater. I 1941 fikk han sparken som ordfører, da han nektet å undertegne en støtteerklæring om det tyske angrepet på Sovjetunionen. Frem til høsten 1943 var han dypt involvert i etterretningsarbeid, og fikk sine oppdrag fra og rapporterte til Secret Intelligence Service (MI6) i London. Han hadde blant annet hovedansvaret for å kartlegge forsvaret av Tirpitz før det vellykkede angrepet med miniubåter i Altafjorden (Operation Source). I 1943 måtte han rømme til Sverige og ble der ansatt ved Den norske legasjonen i Stockholm, med spesielt ansvar for etterretningsstasjonen «Kari» ved Leinavatn.

 Referanser 

 Eksterne lenker 


Kategori:Stortingsrepresentanter 1950–1953
Kategori:Stortingsrepresentanter fra Venstre
Kategori:Stortingsrepresentanter for kjøpstedene i Nordland, Troms og Finnmark fylker
Kategori:Ordførere i Tromsø
Kategori:Venstre-ordførere i Troms
Kategori:Personer fra Tromsø kommune